มันนี่ทูเดย์
สงกรานต์ยกเว้นค่าธรรมเนียมเอทีเอ็ม
7 เม.ย. 2559

สงกรานต์ยกเว้นค่าธรรมเนียมเอทีเอ็ม
นายกอบศักดิ์ ดวงดี เลขาธิการสมาคมธนาคารไทย เปิดเผยว่า ในช่วงเทศกาลสงกรานต์ระหว่างวันที่ 13-17 เม.ย.นี้ ธนาคารสมาชิกเห็นชอบให้มีการยกเว้นค่าธรรมเนียมถอนเงินข้ามเขตผ่านตู้เอทีเอ็ม และฝากเงินสดข้ามเขตผ่านเครื่องซีดีเอ็ม ภายในธนาคารเดียวกัน เพื่อเป็นการสนับสนุนการท่องเที่ยวไทย
กรุงไทยหั่นดอกเบี้ยสินเชื่อ
นายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า เนื่องในโอกาสครบรอบ 50 ปีของธนาคาร ในเดือน เม.ย.นี้ ธนาคารได้จัดโปรโมชั่นสำหรับสินเชื่อกรุงไทย Super Easy โดยคิดอัตราดอกเบี้ยพิเศษเพียง 15% ต่อปี ตลอดอายุสัญญากู้ไม่เกิน 3 ปี สำหรับลูกค้าที่มีเงินเดือนประจำ สมัครและได้รับอนุมัติภายในวันที่ 30 ก.ย. 2559 จากปกติที่คิดในอัตรา 20% ต่อปี โดยให้กู้ 5 เท่าของรายได้ สูงสุด 1 ล้านบาท พร้อมยังมีเงินฝากปลอดภาษีให้ผลตอบแทนสูงกว่าเงินฝากประจำปกติอีกด้วย